112 



megszabott feltételek alatt, phylloxerás szőlőkből is szabad kivinni és 

 szállítani. 



A phylloxeravész állása Francziaországban 1884-ben. — a 



franczia kormány hivatalos jelentése szerint a phylloxeravész 1884 

 október l-ig Francziaországnak 54 megyéjében lépett fel és összesen 

 1,665,130 hektárnyi szőlőterületet lepett el. E roppant szőlőterület- 

 ből, mely a magyar birodalom összes szőlőterületének csaknem négy- 

 szerese, 1,000,619 hektár már teljesen megsemmisült, — 664,511 

 hektár pedig meg van támadva, de még el nem pusztult. A franczia 

 szőlősgazdák ez országos csapás ellen — mint tudjuk — részint el- 

 árasztással, részint szénkéneggel vagy szénkénegkáliummal, részint az 

 ellentálló amerikai szőlőfajták ültetésével védekeznek. Az emiitett 

 határidőig elárasztással 23,303 hektár szőlőt kezeltek ; a tiszta szén- 

 kéneggel való gyéritő eljárást 33,446 hektáron gyakorolták, mig a 

 szénkénegkálium csak 6286 hektáron nyert alkalmazást. Az amerikai 

 szőlőültetvények összesen 52,777 hektárnyi területet foglaltak el; a 

 legtöbb amerikai szőlő van Hérault-megyében, a hol az amerikai szőlő- 

 fajtákkal beültetett terület már 29,689 hektárra emelkedett. — E 

 szerint a négyféle vódekezésmódot összesen 115,812 hektáron, vagyis 

 a megtámadott, de még el nem pusztult szőlőterületnek mintegy 

 17°/ -án alkalmazták. 



IRODALOM. 



Paszlavszky József, Gubacsok a magyar tölgyön. (Erdészeti Lapok. 

 XXIV. p. 301—302.) 

 Szerző felsorolván a magyar tölgyön (Quercus conferta) 

 észlelt gubacsdarazsukat, leírja azt a kettős gubacsot, melyet jelen 

 füzetünkben szintén bővebben ismertet, ós melyet ezen a tölgyfajon 

 a Cynips caput Medusae Hart. és Andricus Mayri Wachtl gubacs- 

 darázsok idéztek elő. 



Gauss Viktor, A tenger éjjeli fcnylése. (Természettudományi Köz- 

 löny. XVII. p. 165—171.) 

 A tenger éjjeli fénylése mindenféle alsóbbrendű állatoktól szár- 

 mazik ; közreműködnek ebben Crustacea-fajok álczái, sőt tökéletesen 

 kifejlett rákok is, melyek közöl kivált némely, sárga fényt árasztó 

 Alpheus-fajok gyakoriak. 



O. M. Reuter, Species Capsidarum regionis palaearcticae. (Annales 

 de la Société entomologique de Belgique T. XXIX. 

 Compt. rend. p. 42 — 48.) 

 Több új nem és faj leírása a félfedelű rovaroknak Capsida- 



családjából ; egy új nemet és fajt, melyet a szerző Litoxenus tenellus 



név alatt vezet be a tudományba, folyóiratunk szerkesztője közölt vele 



Krassó-Szörénymegyéből Ó-Moldováról. 



